Изборът за отопление на една нова сграда е много важен. Той следва да даде отговор на съществени въпроси, като комфорт, основен източник на енергия, избор на достатъчно надеждна технология, количество генерирани CO2 емисии при използване на съответния източник на енергия. Решението следва да остане актуално за следващите 15-20 години и да бъде в съответствие с нарастващите екологични изисквания за това. Ето защо, то трябва да бъде внимателно обмислено. Новостроящите се сгради имат предимства, защото изискванията към тяхната енергийна ефективност са значително завишени. Това означава, че техните топлинни загуби могат да бъдат покрити с по-малък по мощност котел, по-малко радиатори, респективно по-ниска цена на инвестицията.   Изборът на пелетите като източник на енергия дава решение на по-горните въпроси, прави Ви независими от цените на фосилните горива (газ, нефт), които са под силното влияние на международните отношения между страните производители, а така също дава трайно решение за понижаване на генерираните CO2 емисии.